Курманбек Ниязбеков

КУРМАНБЕК НИЯЗБЕКОВ  

1989-жылы 4-октябрда Жалал-Абад облусуна караштуу Ала-Бука районунун Өрүктү-Сай айылында төрөлгөн.Үй-бүлөдө 6 бир туугандын улуусу. Атасы Ниязбеков Махаммаджан, апасы Алимбекова Мариям, дыйкан чарба менен алектенет. 

Билими:

- 1996-жылы Өрүктү-Сай айылынын Ж.Бешимов атындагы №18-орто мектебине 1-класска кабыл алынып, 2007-жылы бүтүргөн. 

- 2007-2008-жылдары Ишеналы Арабаев атындагы Кыргыз мамлекеттик университетинин Чет тилдер факультетинде 1 жыл немец тилин өздөштүргөн.

- 2009-2013-жылдары Токтоболот Абдумомунов атындагы Кыргыз Улуттук Академиялык драма театрынын алдындагы Театр окуу жайынын «Актёрдук искусство» адистиги боюнча «Театрдын жана кинонун актёру» кесибине ээ болгон (устаты КР эл артисти Замир Сооронбаев);

- 2013-2017-жылдары Бүбүсара Бейшеналиева атындагы Кыргыз мамлекеттик маданият жана искусство университитетинин «Режиссура» бөлүмүндө билимин жогорулатып, «Драмалык театрдын режиссёру, педагог» адистигин ийгиликтүү аяктаган (устаты КР эмгек сиңирген артисти Назым Мендебаиров);

- 2025-жыл – КР МинКабга караштуу интеллектуалдык менчик жана инновациялар мамлекеттик агенттигинин кыска мөөнөттүү окуу курсунан өтүп тастыктама алган. 

Эмгек жолу:

- 2008-жылы студент кезинде «Кыял» улуттук көркөм кол өнөрчүлүк бирикмесинде «Кийизден бут кийим жасоочу чебер» катары иштөөдөн эмгек жолу башталган. 

- 2012-2013-жылдары окуу менен ишти айкалыштыруунун негизинде Кыргыз Улуттук Академиялык драма театрында костюмер;

- 2012-2013-жылдары окуу менен ишти айкалыштыруунун негизинде Манас жаңырыгы телеканалынын «Таңкы шоола» телеберүүсүнүн алып баруучусу;

- 2013-2020-жылдары А.Өмүралиев атындагы Бишкек шаардык драма театрынын актёру;

- 2014-жылы Санат телеканалынын «Театр жана тасма тагдыры» телеберүүсүнүн алып баруучусу;

- 2016-2019-жылдары КТРК Баластан каналынын «Таалимтай» телеберүүсүнүн актёру;

- 2017-жылы NazarNews.kg сайтынын кабарчысы; 

- 2017-жылы SAHNA.KG сайтанын негиздөөчүсү; 

- 2017-2019-жылдары Пирамида телеканалынын «Таңкы тамаша» телеберүүсүнүн алып баруучусу;

- 2019-2022-жылдары Б.Бейшеналиева атындагы Кыргыз мамлекеттик маданият жана искусство университетинде «Актёрдук чеберчилик» сабагы боюнча окутуучу;

- 2019-2022-жылдары КТРК «АБАЗ» телеберүүсүнүн алып баруучусу;

- 2020-2021-жылдары А.Жайнаков атындагы Баткен облустук музыкалык-драма театрынын көркөм жетекчиси;

- 2020-2021-жылдары Next Music пиар компаниясынын режиссёр-журналисти; 

- 2022-жылы Кыргыз улуттук «Манас» театрынын режиссер-коючусу;

- 2022-жылы 7-каналда «Тамсил түрмөгү», «Поэзия поезди», «Моно-премьера» берүүлөрүнүн автору жана жаңылыктар кызматынын диктору;

- 2022-жылдын ноябрь айынан 2025-жылдын 20-январына чейин Т.Тыныбеков атындагы Жалал-Абад облустук филармониянын көркөм жетекчиси;

- 2025-жылдын 21-январынан Барпы атындагы Жалал-Абад облустук кыргыз драма театрынын көркөм жетекчиси кызматын аркалоодо. 

Театр окуу жайында ойногон ролдору:

- Т.Актан «Айкөлдүн аманаты» спектаклинде - Дили кара – реж: З.Сооронбаев;

- Ж.Садыков «Адам жана азезил» спектаклинде - Абыл – реж: М.Козукеев;

- М.Байжиев «Төрт адам» спектаклинде – Искендер - реж: З.Сооронбаев.

Театрда жараткан ролдору:

- А.Грибоедов «Акылдан азап» спектаклинде - Загорецский (реж: Т.Захарова - 2013);

- В.Синакеевич «Играем Андерсена» спектаклинде - Үндүк (реж Б.Парманов - 2013);

- М.Ладо «Очень  простая история» спектаклинде - Короз (реж: Б.Парманов - 2014);

- Дзюнздю Киносита «Каркыранын канаты» спектаклинде - Ундзу (2014-ж);

- «Сыйкырдуу тарсылдак» жомогунда - Түлкү (реж: Б.Парманов - 2014-ж);

- «Сапарда» драма концертинде - Актер (реж: Б.Парманов - 2015-ж);

- «Новогодние детективы» жомогунда - Винни-пух (реж: Р.Орозакунов - 2018-ж);

- А.П.Чехов «Алчалуу бак» спектаклинде - Б.Б.Пищик (реж: Т.Захарова - 2019-ж).

Режиссёрлук эмгектери:

- Дипломдук иши - Азиз Несин «Өлтүрчү, мени Кымбатым» спектакли (Бишкек шаардык драма театры - 2017);

- Эл артисти Элмирбек Иманалиевдин «Ырперия» чыгармачылык кечеси (Улуттук филармония - 2018);

- «Акын Табылды Мукановду эскерүү кечеси» (Улуттук филармония - 2018);

- Нооруз майрамдык иш-чарасы (Ала-Тоо аянты - 2018);

- «Уурдалган тоок» жана «Адам бол» соттук спектакли (Туңгуч театры - 2018);

- «Ак илбирсти сактап калалы» мини спектакли (Көчмөндөр оюну, Кырчын - 2018);

- Акындар: Максат Жангазиев, Умар Нусубалиев, Мырзайым Айтимбетовалардын «Поэзия поезди» поэзия кечеси (Улуттук филармония - 2019);

- Обончу-аткаруучу Түмөнбай Колдошовдун «Сезимдеги аккорддор» (Кыргыз драма театры - 2019) жана “Сүйүү гаммасы” концерти (Улуттук филармония - 2022);

- «Сыйкырдуу так» жомогу (Баткен театры - 2019);

- «Атадан калган туяк» спектакли (Баткен театры - 2020);

- Ч.Айтматовдун чыгармаларынан «Айтматов ааламы» композициялык спектакли (Баткен театры - 2020);

- Эл артисти Арзыбек Бедияровдун “Арзуумду жаздым ыр кылып” 70 жаш юбилейлик концерти (Улуттук филармония - 2022);

- Кыргыз улуттук «Манас» театрынын алгачкы концерти (Кыргыз драма театры - 2022);

- «Жаңы жылга карата, жагымдуу ыр тамаша» концерти (Жалал-Абад филармониясы - 2022);

- Эл акыны Элмирбек Иманалиевди эскерүү концерти (Жалал-Абад ш – 2023);

- Жалал-Абад шаарынын Нооруз майрамы (борбордук Эркиндик аянты - 2023);

- «Кыйылган өмүр» спектакли (Барпы театры - 2023);

- Обончу-аткаруучу Каныбек Казакбаевдин ретро концерти (Жалал-Абад ш – 2023);

- Обончу-аткаруучу Муктар Гайымовдун «Сахнада 25 жыл» отчеттук концерти (Жалал-Абад ш – 2023);

- Сузак районунун Ыр кесеси (УТРК долбоору - 2023);

- Чаткал районунун Ыр кесеси (УТРК долбоору - 2023);

- Ала-Бука районунун Ыр кесеси (УТРК долбоору - 2023);

- Көк-Жаңгак шаарынын 80 жылдыгы (Көк-Жаңгак ш - 2023);

- Обончу-аткаруучу Самаган Кочкоровдун “Сахнада 30 жыл” ретро концерти (Жалал-Абад ш – 2023);

- Айры-Там аймагынын 70 жылдыгы (Ала-Бука району – 2023);

- Жалал-Абад филармониянын “Улут уңгусу” отчеттук концерти (Кыргыз драма театры – Бишкек - 2023);

- Ч.Айтматовдун чыгармалар топтому “Айтматов ааламы” композициялык спектакли (Жалал-Абад шаардык сотунун кызматкерлери менен – 2023);

- Ырчы-аткаруучу Айпери Рысбекованын алгачкы концерти (Жалал-Абад ш – 2024);

- Жалал-Абад шаарынын Нооруз майрамы (борбордук Эркиндик аянты - 2024);

- Базар-Коргон шаарында өткөн Кара-Кыргыз автономиялуу облусунун түзүлгөндүгүнүн 100 жана Эгемендүүлүктүн 33 жылдыгына арналган салтанаттуу иш-чара  (Базар-Коргон шаардык борбордук стадиону – 2024);

- Сузак районунда өткөн Кара-Кыргыз автономиялуу облусунун түзүлгөндүгүнүн 100 жана Эгемендүүлүктүн 33 жылдыгына арналган салтанаттуу иш-чара (Сузак районунун борбордук аянты – 2024);

- “Мыйзам сакчысы – Кыргыз прокуратурасына - 100 жыл” маарекелик иш-чарасы (Жалал-Абад ш – 2024);

- Т.Тыныбеков атындагы Жалал-Абад облустук филармониянын «Өнөр ордо отузда» маарекелик концерти (Жалал-Абад ш – 2024);

- 2-ноябрь маданият кызматкерлеринин кесиптик күнүнө арналган майрамдык иш-чара (Жалал-Абад ш – 2024);

- «Орозбеков жана отузчулар» -  спектакли (Барпы театры – 2024);

- «Атанын сөзү» поэтикалык мюзикли (Барпы театры – 2025);

- «Траги – комедия» музыкалык комедиясы (Барпы театры 2025);

- Улуу Жеңиштин 80 жылдыгына арналган Жалал-Абад облусунун масштабдуу иш-чарасы (Базар-Коргон шаары – 2025).

Тасма талаасында:

Ж.Б.Мольер «Сарданапал» кыска метраждуу фильминде «Дон Жуан» (реж: Тилек Сарыбаев); «Эненин каты» кыска метраждуу тасмасында «Бала» (реж: Мансур-Бек Канназар); Ызы-чуу кино комедиясында «Күйөөсү» (реж: Кубат Шамшиев), «Маскарапоз» кино комедиясында «Милиция» (реж: З.Жашасын), «Мекен» тасмасында сот, чиновник, адвокат (реж: Медербек Жалилов). 

Алып баруучулук кылган ири иш-чаралар:

- «Салттуу музыка жумалыгы» жана «Достук» фестивалы (Баткен - 2021);

- Мамлекеттик ишмер Төрөгелди Балтагуловдун 100 жылдыгы (Ала-Бука - 2021);

- Тоо театрларынын I фестивалы (Алай - 2021);

- Санжыралуу Ноорузум концерти (Жалал-Абад ш - 2023);

- «Куттуу эл» улуттук форуму (Жалал-Абад ш – 2024);

- Наркы бийик Ноорузум концерти (Жалал-Абад ш – 2024).

Жазуучулук жаатындагы автордук эмгектери:

- «Жаңылмачтар жыйнагы»;

- Алфавиттерге жазылган сүйлөмдөр;

- Поэтикалык чыгармалар;

- Кошок, бат айтмалар, оң келди ойлор (цитата);

- Тамсилдери: «Арстан ооруп калганда», «Электрик маймыл», «Коңуз, теке, доңуз», «Коёндун мамалакка үйлөнүшү».

- Чакан жана чоң пьесалары: «Атанын сөзү», «Орозбеков жана отузчулар», «Тил тагдыры», «Кыйылган өмүр», «Менин мугалимим».

Обон жараткан ырлары:

- «Айырмам эмне» - сөзү: Мырзайым Айтимбетованыкы

- «Шыбыр сенсиң» - сөзү: Мырзайым Айтимбетованыкы

- «Жаш жубайлар» - сөзү: Мырзайым Айтимбетованыкы

- «Кыргыз кыздары» - сөзү: Мырзайым Айтимбетованыкы

- «Сага айтпаймын» - сөзү: Бактыгүл Чотурованыкы

- «Өркүндөй бер, Өрүктү» - сөзү: Мырзайым Айтимбетованыкы

- «Мен сени сагынбадымбы» - сөзү: Жыпара Исабаеваныкы

- «Жаралуумун» - сөзү: Мырзайым Айтимбетованыкы

- «Өзбек кызга» - сөзү: Кылычбек Топчубаевдики

- «Коңуз доңуз урушу» - автордук обондуу тамсил

Жетишкен ийгиликтери жана сыйлыктары:

- Бишкек жазы студенттик фестивалында «Мыкты тамсил айтуучу» (2013-ж);

- Ала-Бука райондук мамлекеттик администрациясынын «Ардак грамотасы» (2017-ж);

- Асанбек Кыдырназаров атындагы Эргүү сыйлыгы (2020-ж);

- А.Жайнаков атындагы Баткен облустук музыкалык-драма театрынын «Ардак грамотасы» (2020-ж);

КР Баткен облустук Куралдуу күчтөрүнүн «Ардак грамотасы» (2021-ж);

- Алмас Сарлыкбеков атындагы республикалык сыйлык (2021-ж);

- Жалал-Абад облустук прокуратурасынын “Ыраазычылык каты” (2023-24-ж);

- Маданият, маалымат, спорт жана жаштар саясаты министрлигинин “Ыраазычылык каты” (2023-ж);

- Кыргыз Республикасынын Президентинин Жалал-Абад облусундагы ыйгарым укуктуу өкүлүнүн “Ардак грамотасы” (2023-ж);

- Барпы атындагы Жалал-Абад облустук кыргыз драма театрынын “Ыраазычылык каты” (2023-ж);

- Жалал-Абад шаардык сотунун “Ыраазычылык каты” (2023-ж);

- Маданият, маалымат, спорт жана жаштар саясаты министрлигинин “Маданияттын мыкты кызматкери” төш белгиси (2023-ж);

- Ала-Бука районуна караштуу Өрүктү айыл өкмөтүнүн “Ардак грамотасы” (2024-ж);

- Жалал-Абад шаардык мэриянын “Ардак грамотасы” (2024-ж);

- Жалал-Абад шаардык Билим берүү бөлүмүнүн ошондой эле Билим берүү жана илим кызматкерлеринин Жалал-Абад шаардык комитетинин “Ардак грамотасы” (2024-ж);

- Ала-Бука райондук мамлекеттик администрациясынын “Ыраазычылык каты” (2024-ж);

- Жалал-Абад мамлекеттик университетинин “Ыраазычылык каты” (2024-ж);

- Ала-Бука райондук мамлекеттик администрациясынын «Ардак грамотасы» (2025-ж);

- КР Ички иштер министрлигинин “Ардак грамотасы” (2025-ж);

- КР Жазуучулар союзунун Жалал-Абад облустук өкүлчүлүгүнүн “Ардак грамотасы” (2025-ж).

Үй-бүлөлүү, бир уул, бир кыздын атасы, өмүрлүк жары Мырзайым Айтимбетова, акын-импровизатор. 

 Булактар